OpenLLM-France/wikimedia huggingface dataset:
# Leonard Horowitz

Leonard George Horowitz DMD, MA, MPH (20 de juny de 1952) és un antic dentista, empresari de la indústria de la salut i autor de nombrosos llibres, fullets, DVD, CD i articles sobre temes de salut pública. Horowitz va rebre el títol de doctor en cirurgia dental a la Universitat de Tufts el 1977, passant a treballar al servei d'investigació psicològica del comportament a la Universitat de Rochester. Posteriorment va obtenir dos màsters: un a la Universitat Harvard i un sobre educació sanitària al Beacon College. També va fundar l'organització Tetrahedron LLC.

## Teoria de la conspiració

Horowitz reclama juntament amb altres (entre ells Boyd Graves), contràriament a la investigació establerta reconeguda per l'entorn d'investigació més ampli, que tant el virus del VIH com el virus de l' Ebola van ser desenvolupats per laboratoris d'armes biomèdiques dels EUA.

## Llibres editats

* Choosing Health for Yourself: A Clear and Practical Guide ..., 1981
* Overcoming Your Fear of the Dentist, 1987
* Freedom from Headaches, 1988
* Freedom from TMJ Syndrome, 1988
* Behavioral Science in Corporate Health, 1990
* AIDS, Fear and Infection Control: A Professional Development, Risk Management and Practice Building Manual, 1993
* Dentistry in the Age of AIDS: A Practice Building Manual, 1994
* Deadly Innocence: Solving the Greatest Murder Mystery in the History of American Medicine, 1994
* Emerging Viruses: Aids & Ebola - Nature, Accident or Intentional?, 1996
* Healing Codes for the Biological Apocalypse, (cu Joseph Puleo), 1999
* Healing Celebrations, 2000
* Death in the Air: Globalism, Terrorism & Toxic Warfare, 2001
* DNA: Pirates of the Sacred Spiral, 2004
* LOVE: the REAL da Vinci Code, 2007

## Referències

* ↑ http://www.tetrahedron.org/ "Examples provided by Dr. Horowitz in this historic lecture include: the origin of AIDS from corporate labs to gay Americans and Black Africans through experimental hepatitis B vaccines administered during the early 1970s;"
* ↑ http://originofaids.com/partners.htm "Most heavily implicated, according to the most advanced research in this field, is the Merck pharmaceutical company’s early 1970s hepatitis B vaccine trials conducted on gay men in New York City and Central African Black villagers. Read Dr. Horowitz’s scientific feature article to learn more about this meticulously documented, albeit controversial, thesis."
* ↑ Er ebola et imperialistisk komplott? Arxivat 2015-01-22 a Wayback Machine. Skribler

## Enllaços externs

* Lloc oficial
# Maud Menten

Maud Leonora Menten (Ontario, 20 de març de 1879 – Leamington, 26 de juliol de 1960) va ser una metgessa canadenca que va realitzar importants contribucions als camps de la cinètica enzimàtica i de la histologia. Juntament amb Leonor Michaelis va desenvolupar la cinètica de Michaelis-Menten.

## Referències

* ↑ Rogers, Kara. «Maud Leonora Menten». Encyclopaedia Britannica. [Consulta: 18 març 2020].
# Molí de la Baronia

El Molí de la Baronia és una obra de Sant Martí Sarroca (Alt Penedès) protegida com a Bé Cultural d'Interès Local.

## Descripció

Sota la casa de la Baronia del Riu Foix, dels senyors de Querol i Montagut, hi ha un molí i altres construccions posteriors que l'envolten.
A l'interior, hi ha la portalada originaria amb arc de punt rodó i una estança on encara es veuen dues moles, amb volta apuntada.
L'enorme bassa encara cobreix les necessitats derivades del rec.

## Història

Segons el propietari, hi ha documents del molí del segle xi.

## Referències

* 1 2 3 4 «Molí de la Baronia». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 octubre 2018].
# Noblesa espanyola

La noblesa espanyola comprèn aquelles persones que posseeixen un estatus de noblesa hereditària segons les lleis i tradicions de la monarquia espanyola, seguint un sistema de títols i honors d'Espanya i dels regnes anteriors. Alguns nobles posseeixen diversos títol que poden ser heretats i bé creats; aquest darrer sistema és una prerrogativa del rei d'Espanya.
Existeixen alguns títols i famílies que s'han transmès l'estatus de noblesa des de temps immemorials. Algunes famílies aristocràtiques utilitzen la partícula de noblesa de abans del seu cognom. Durant la dictatura de Franco es concediren alguns nous títols a individuals i es reconegueren oficialment els títols atorgats pels pretendents carlistes.
Tot i l'accés al tron d'Espanya de Joan Carles I el 1975, la cort de nobles que tenia posicions relacionades amb la casa reial no fou restaurada. Els posseïdors de títols nobles estan subjectes a taxació, a diferència de quan hi havia l'Antic Règim espanyol, que n'estaven exempts. El rei Joan Carles I continuà amb la tasca de conferir títols a persones que dugueren a terme serveis públics, creacions artístiques, assoliments personals, filantropia, etc. i que, per tant, considera que beneficiaren la nació espanyola.

## Títols reials d'Espanya
### Títols de la Casa Reial

Els títols de la Casa Reial són un tipus especial de títol nobiliari que no es regeix per les mateixes normes que la resta. Es tracta de títols graciables, concedits pel rei a membres de la seva Família amb caràcter vitalici. Les següents dignitats, associades a la Corona, no poden ser considerades «títols nobiliaris»:
* Rei o reina d'Espanya: és el titular de la Corona d'Espanya.
* Príncep d'Astúries o princesa d'Astúries: és l'hereu de la Corona d'Espanya.
* Infant d'Espanya: tots els fills del rei que no tinguin la dignitat de príncep i els fills d'aquest tenen la condició d'infant. A més, el rei té la facultat de concedir aquesta dignitat a altres persones.

## Títols nobiliaris d'Espanya
### Títols nobiliaris amb Grandesa d'Espanya

Se'ls tracta d'excel·lentíssims senyors.
* Duc
* Marquès
* Comte
* Vescomte
* Baró
* Senyor
* Grandesa personal

### Títols nobiliaris sense Grandesa d'Espanya

Se'ls tracta d'il·lustríssims senyors.
* Marquès
* Comte
* Vescomte
* Baró
* Senyor
* Cavaller

## Vegeu també

* Llista de ducats d'Espanya
* Llista de marquesats d'Espanya
* Llista de comtats d'Espanya
* Llista de títols nobiliaris del franquisme
# Estació de l'Illa

Mapa TramBaix T1, T2 i T3 :
L'Illa és una estació de les línies T1, T2 i T3 de la xarxa del Trambaix situada sobre l'Avinguda Diagonal, davant del centre comercial L'Illa Diagonal, al districte de les Corts de Barcelona i es va inaugurar el 3 d'abril de 2004 amb l'obertura del Trambaix.
Trambaix :
| Procedència/Destinació | < | > | Procedència/Destinació |
| Francesc Macià | Francesc Macià | Numància | Bon Viatge |
| Francesc Macià | Francesc Macià | Numància | Llevant - les Planes |
| Francesc Macià | Francesc Macià | Numància | Sant Feliu - Consell Comarcal |

## Referències

* ↑ «TRAMbesòs - L'Illa». Trenscat.com. [Consulta: 3 juliol 2022].

## Vegeu també

* Tram
* Xarxa ferroviària de Catalunya
# Leonard Lerman

Leonard Solomon Lerman (27 de juny de 1925 -19 de setembre de 2012) va ser un científic dels Estats Units notable pel seu treball sobre l'ADN.

## Biografia

Lerman va néixer a Pittsburgh fill d'emigrants jueus provinents de Rússia. Es va graduar junt amb Linus Pauling al California Institute of Technology, Lerman descobrí que els anticossos tenen dos llocs d'unió. és tard va fer el descobriment que certes molècules s'uneixen a l'ADN per intercalació. Aquest descobriment va ajudar a entendre gran part de les interaccions entre les drogues i els mutagens amb l'ADN. Va treballar amb el Premis Nobel Sydney Brenner i Francis Crick.

## Referències

* 1 2 http://www.nytimes.com/2012/09/30/science/leonard-lerman-molecular-biologist-dies-at-87.html?_r=0
* ↑ Leonard Lerman, a Pioneer in DNA Study, Is Dead at 87 The New York Times, September 29, 2012
* ↑ Lerman L. S. “Structural considerations in the interactions of deoxyribonucleic acid and acridines” Journal of Molecular Biolology 1961, 3, 18-30.
* ↑ Luzzati V., Masson F., Lerman L. S. “Interaction of DNA and proflavine: a small-angle x-ray scattering study” J. Mol. Biol. 1961, 3, 634-639.
* ↑ Lerman L. S. “The structure of the DNA-acridine complex” Proc. Natl. Acad. Sci. USA, 1963, 49, 94-102.
* ↑ http://web.mit.edu/newsoffice/2012/obit-lerman.html

## Enllaços externs

* To view scientific papers by Dr. Lerman, go to http://www.ncbi.nlm.nih.gov/entrez/query.fcgi. Set the search box to "pubmed" and enter "Lerman LS" in the term box (no quotes in either). This should pull up a list of 50-some scientific publications with Dr. Lerman as author, including articles with Altman and Maniatis.
* Sidney Altman's Nobel Prize Autobiography with a description of the time he spent working with Leonard Lerman in Colorado
# Varenas (Alt Loira)

Varennes-Saint-Honorat és un municipi francès situat al departament de l'Alt Loira i a la regió d'Alvèrnia-Roine-Alps. L'any 2007 tenia 39 habitants.

## Demografia
### Població

El 2007 la població de fet de Varennes-Saint-Honorat era de 39 persones. Hi havia 24 famílies de les quals 12 eren unipersonals (12 homes vivint sols), 4 parelles sense fills, 4 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 51 habitatges, 22 eren l'habitatge principal de la família, 22 eren segones residències i 7 estaven desocupats. 49 eren cases i 1 era un apartament. Dels 22 habitatges principals, 20 estaven ocupats pels seus propietaris i 2 estaven llogats i ocupats pels llogaters; 1 tenia tres cambres, 7 en tenien quatre i 14 en tenien cinc o més. 16 habitatges disposaven pel capbaix d'una plaça de pàrquing. A 12 habitatges hi havia un automòbil i a 9 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Varennes-Saint-Honorat el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 4 | 80 a 84 | 0 |
| 4 | 75 a 79 | 4 |
| 4 | 70 a 74 | 0 |
| 0 | 65 a 69 | 0 |
| 4 | 60 a 64 | 4 |
| 0 | 55 a 59 | 4 |
| 4 | 50 a 54 | 0 |
| 0 | 45 a 49 | 0 |
| 0 | 40 a 44 | 0 |
| 0 | 35 a 39 | 4 |
| 8 | 30 a 34 | 0 |
| 0 | 25 a 29 | 0 |
| 4 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 21 persones, 15 eren actives i 6 eren inactives. De les 15 persones actives 14 estaven ocupades (10 homes i 4 dones) i 1 aturada (1 dona i 1 dona). De les 6 persones inactives 3 estaven jubilades, 1 estava estudiant i 2 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de fabricació d'altres productes industrials i 1 d'una empresa de construcció.
L'únic servei als particulars que hi havia el 2009 era una fusteria.
L'any 2000 a Varennes-Saint-Honorat hi havia 6 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Varennes-Saint-Honorat a l'INSEE.
* Évolution et structure de la population Fitxa amb el detall de dades de Varennes-Saint-Honorat a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Micropterix purpureopennella

Micropterix purpureopennella és una espècie d'arna de la família Micropterigidae. Va ser descrita per Heath, l'any 1986.
Aquesta espècie és endèmica d'Algèria.

## Referències

* ↑ Micropterix purpureopennella at The Global Lepidoptera Names Index.
* ↑ «nkis.info». Arxivat de l'original el 2016-03-03. [Consulta: 13 octubre 2012].
# Molí de la Cademont

El Molí de la Cademont és una obra de Canet d'Adri (Gironès) inclosa a l'Inventari del Patrimoni Arquitectònic de Catalunya.

## Descripció

És un molí conservat des del segle xvi. Es construeix en planta quadrangular i murs paredats. S'ha modificat al llarg dels segles i en l'actualitat el veiem amb un aspecte i tipologia moderna. A l'interior es conserva perfectament la maquinària del segle xix, entre les arcades de maons vista.

## Referències

* ↑ «Molí de la Cademont». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 23 octubre 2016].
# Noblella carrascoicola

Noblella carrascoicola és una espècie d'amfibi que viu a Bolívia.

## Referències

* Cortez, C., Reichle, S., De la Riva, I. & Köhler, J. 2004. Phyllonastes carrascoicola. Llista Vermella d'Espècies Amenaçades de la UICN 2006. Consulta: 12 d'abril del 2008.
# Fernando Torres

«Fernando Torres» té aquests significats:
* Fernando Torres y Portugal (segle xvi), un dels virreis del Perú (1584-1589), en l'època del rei Felip II.
* Fernando Torres (actor) (1927-2008), un actor i actor de doblatge brasiler.
* Fernando José Torres Sanz (1984-), un futbolista espanyol
# Casa Pintó

La Casa Pintó és un edifici de Mollerussa (Pla d'Urgell) protegit com a Bé Cultural d'Interès Local.

## Descripció

Es tracta d'un habitatge unifamiliar aïllada feta per un mestre d'obres de Mollerussa a pocs quilòmetres d'aquesta vila.
L'edifici consta de planta quadrangular i dues plantes d'estructura repetida que a fora es converteixen en una construcció ben feta i estèticament eclèctica.
La zona on està ubicada la construcció, està afectada per un pla parcial de nova creació. És un sector de creixement urbanitzat. La finca estava en procés de cercat (instal·lació de tanques).

## Referències

* 1 2 3 «Casa Pintó». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 13 març 2019].
# Labiobarbus

Labiobarbus és un gènere de peixos de la família dels ciprínids i de l'ordre dels cipriniformes.

## Taxonomia

* Labiobarbus cyanoparejus (Heckel, 1843)
* Labiobarbus fasciatus (Bleeker, 1853)
* Labiobarbus festivus (Heckel, 1843)
* Labiobarbus lamellifer (Kottelat, 1994)
* Labiobarbus leptocheila (Valenciennes, 1842)
* Labiobarbus lineatus (Sauvage, 1878)
* Labiobarbus ocellatus (Heckel, 1843)
* Labiobarbus sabanus (Inger & Chin, 1962)
* Labiobarbus siamensis (Sauvage, 1881)

## Referències

* ↑ The Taxonomicon (anglès)
* ↑ BioLib (anglès)
* ↑ AQUATAB.NET
* ↑ FishBase (anglès)
* ↑ Catalogue of Life (anglès)

## Bibliografia

* Eschmeyer, William N.: Genera of Recent Fishes. California Academy of Sciences. San Francisco (Califòrnia), Estats Units. iii + 697. ISBN 0-940228-23-8 (1990).
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Vedran Ćorluka

Vedran Ćorluka (nascut el 5 de febrer de 1986) és un futbolista professional croat que juga com a defensa al Lokomotiv de la Lliga Russa. És també part de la selecció croata de futbol. Amb una forta presència física al camp i un excel·lent enteniment del joc, és un jugador regular per la selecció croata i pel seu equip el Lokomotiv

## Referències

* ↑ «els Spurs signen a Corluka del Man City» (en (anglès)). BBC Sport Online. BBC, 01-09-2008 [Consulta: 1r setembre 2008].
Vedran Ćorluka amb Croàcia - plantilles de navegació :
Selecció de futbol de Croàcia – Eurocopa 2008
1 Pletikosa •
2 Šimić •
3 Šimunić •
4 R. Kovač •
5 Ćorluka •
6 Vejić •
7 Rakitić •
8 Vukojević •
9 Kalinić •
10 N. Kovač •
11 Srna •
12 Galinović •
13 Pokrivač •
14 Modrić •
15 Knežević •
16 Leko •
17 Klasnić •
18 Olić •
19 Kranjčar •
20 Budan •
21 Petrić •
22 Pranjić •
23 Runje •
Entrenador: Bilić
Selecció de futbol de Croàcia – Eurocopa 2012
1 Pletikosa •
2 Strinić •
3 Šimunić •
4 Buljat •
5 Ćorluka •
6 Pranjić •
7 Rakitić •
8 Vukojević •
9 Jelavić •
10 Modrić •
11 Srna •
12 Kelava •
13 Schildenfeld •
14 Badelj •
15 Vrsaljko •
16 Dujmović •
17 Mandžukić •
18 Kalinić •
19 Kranjčar •
20 Perišić •
21 Vida •
22 Eduardo •
23 Subašić •
Entrenador: Bilić
Selecció de futbol de Croàcia – Copa del Món de futbol 2014
1 Pletikosa •
2 Vrsaljko •
3 Pranjić •
4 Perišić •
5 Ćorluka •
6 Lovren •
7 Rakitić •
8 Vukojević •
9 Jelavić •
10 Modrić •
11 Srna  •
12 Zelenika •
13 Schildenfeld •
14 Brozović •
15 Badelj •
16 Rebić •
17 Mandžukić •
18 Olić •
19 Sammir •
20 Kovačić •
21 Vida •
22 Eduardo •
23 Subašić •
Entrenador: Kovač
Selecció de futbol de Croàcia – Eurocopa 2016
1 Vargić •
2 Vrsaljko •
3 Strinić •
4 Perišić •
5 Ćorluka •
6 Jedvaj •
7 Rakitić •
8 Kovačić •
9 Kramarić •
10 Modrić •
11 Srna (c) •
12 L. Kalinić •
13 Schildenfeld •
14 Brozović •
15 Ćorić •
16 N. Kalinić •
17 Mandžukić •
18 Rog •
19 Badelj •
20 Pjaca •
21 Vida •
22 Čop •
23 Subašić •
Entrenador: Čačić
Selecció de futbol de Croàcia – Copa del Món de Futbol 2018
1 Livaković •
2 Vrsaljko •
3 Strinić •
4 Perišić •
5 Ćorluka •
6 Lovren •
7 Rakitić •
8 Kovačić •
9 Kramarić •
10 Modrić  •
11 Brozović •
12 Kalinić •
13 Jedvaj •
14 Bradarić •
15 Ćaleta-Car •
16 Kalinić •
17 Mandžukić •
18 Rebić •
19 Badelj •
20 Pjaca •
21 Vida •
22 Pivarić •
23 Subašić •
Entrenador: Zlatko Dalić :
# Clay Center (Nebraska)

Clay Center és una població dels Estats Units a l'estat de Nebraska. Segons el cens del 2000 tenia 861 habitants.

## Demografia

Segons el cens del 2000, Clay Center tenia 861 habitants, 343 habitatges, i 243 famílies. La densitat de població era de 468,2 habitants per km².
Dels 343 habitatges en un 35,9% hi vivien nens de menys de 18 anys, en un 60,6% hi vivien parelles casades, en un 7,6% dones solteres, i en un 28,9% no eren unitats familiars. En el 27,4% dels habitatges hi vivien persones soles l'11,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 3,04.
Per edats la població es repartia de la següent manera: un 28,6% tenia menys de 18 anys, un 6,2% entre 18 i 24, un 25,7% entre 25 i 44, un 26,2% de 45 a 60 i un 13,4% 65 anys o més.
L'edat mediana era de 38 anys. Per cada 100 dones de 18 o més anys hi havia 90,4 homes.
La renda mediana per habitatge era de 36.597 $ i la renda mediana per família de 45.893 $. Els homes tenien una renda mediana de 30.982 $ mentre que les dones 20.446 $. La renda per capita de la població era de 17.577 $. Aproximadament el 7,6% de les famílies i el 9,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Clay Center». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Clay Center». American Fact Finder. Oficina del Cens dels Estats Units, 12-01-2010.
# Micropterix rablensis

Micropterix rablensis és una espècie d'arna de la família Micropterigidae. Va ser descrita per Zeller, l'any 1868.
Aquesta espècie és probable que es trobi només a l'estat austríac de Caríntia i a la zona adjacent Estíria a Àustria, Itàlia i probablement Eslovènia.
Els adults han estat trobats a la perifèria dels boscos amb vegetació herbàcia alta i arbustos, congregant-se a Aruncus dioicus.
Té una envergadura de 3-3,4 mm als exemplars mascles i de 3,25-3,8mm les femelles.

## Referències

* ↑ Micropterix rablensis at The Global Lepidoptera Names Index.
* ↑ A review of Micropterix Hübner, 1825 from northern and central Europe (Micropterigidae)
# Filomelides

Filomelides (en grec antic Φιλομηλέιδης), va ser segons la mitologia grega, un rei de Lesbos que forçava els viatgers que arribaven a la seva illa a lluitar contra ell. Segons Homer, a l'Odissea, matava a aquells que vencia.
Odisseu, de camí cap a Troia va fer escala a Lesbos amb les seves naus. Acompanyat de Diomedes van tombar per l'illa fins que es van trobar amb Filomelides, que els obligà a lluitar. Odisseu el va matar. Algunes tradicions diuen que amb l'ajuda de Diomedes.

## Referències

* ↑ «Philomeleides | Facts, Information, and Mythology». [Consulta: 9 juliol 2021].
* ↑ Grimal, Pierre. Diccionari de mitologia grega i romana. Barcelona: edicions de 1984, 2008, p. 203. ISBN 9788496061972.
# La memòria dels morts

La memòria dels morts (títol original: The Final Cut) és una pel·lícula canadenco-estatunidenca-alemanya dirigida per Omar Naim, estrenada l'any 2004. Ha estat doblada al català.

## Argument

Un nou objecte està de moda: els implants Zoe.. Graven la vida de la persona a qui se'ls posa. A la mort d'una persona, Allan Hackman, un "muntador", recupera l'implant i fa un "film-memòria" de la vida del difunt, seguint els seus moments més bonics. El film és lliurat a la família i als amics en el moment del funeral. Alan Hackman (Robin Williams) és el millor editor del mercat, gràcies a la seva habilitat per abstreure's dels pecats dels seus clients, per la qual cosa és molt demandat en la poderosa professió de ser l'editor final dels records de les persones. No obstant això, el seu talent per veure la vida d'uns altres sense emoció alguna li ha fet un home distant, incapaç d'experimentar la vida real en primera persona. Un dia, retallant els records d'un col·lega, Alan descobreix una imatge de la seva infància que li ha perseguit tota la seva vida, un descobriment que li portarà a un intensa recerca de la veritat i la redempció.

## Repartiment

* Robin Williams: Alan W. Hackman
* Mira Sorvino: Delila
* Jim Caviezel: Fletcher
* Mimi Kuzyk: Thelma
* Stephanie Romanov: Jennifer Bannister
* Thom Bishops: Hasan
* Genevieve Buechner: Isabel Bannister
* Brendan Fletcher: Michael
* Vincent Gale: Simon
* Casey Dubois: Alan, de jove
* Liam Ranger: Louis Hunt, de jove
* Joely Collins: Legz
* Michael St. John Smith: Charles Bannister
* Christopher Britton: Jason Monroe
* Wanda Cannon: Caroline Monroe

## Rebuda

* Premis 2004: Festival de Sitges: Secció oficial llargmetratges a concurs i Festival de Berlín: Secció oficial de llargmetratges
* Crítica "Grans idees, pobres resultats"

## Referències

* ↑ «ésAdir > Filmoteca: pel·lícules > La memòria dels morts». [Consulta: 2018-12-05T06:41:16Z].
* ↑ «The New York Times > Movies > Movie Review | 'The Final Cut': Behind the Scenes of a Colossal Flop». [Consulta: 2018-12-05T06:41:32Z].
* ↑ Torreiro, M. «The Final Cut». El País.
# Vedra

Vedra és un municipi de la província de la Corunya a Galícia. Pertany a la Comarca de Santiago.
Evolució demogràfica :
| 1900 | 1930 | 1950 | 1981 | 2004 |
| 5.570 | 5.639 | 5.763 | 5.791 | 5.057 |
| Fonts: INE i IGE (Els criteris de registre censal variaren i les dades de l'INE i de l'IGE poden no coincidir.) |||||

## Parròquies

Illobre (Santo André) | Merín (San Cristovo) | A Ponte Ulla (Santa María Madanela) | San Fins de Sales (San Fins) | San Mamede de Ribadulla (San Mamede) | San Miguel de Sarandón (San Miguel) | San Pedro de Sarandón (San Pedro) | San Pedro de Vilanova (San Pedro) | San Xián de Sales (San Xián) | Santa Cruz de Ribadulla (Santa Cruz) | Trobe (Santo André) | Vedra (Santa Eulalia)

## Galeria d'imatges

* A Ponte Ulla, Vedra
* Ponte sobre o río Ulla
* río Ulla